มีติ่งเหมือนติ่งเนื้อเล็กๆปลายสีแดงตรงรอบๆปากช่องคลอดและข้างในแคมทั้งสองข้าง มีอาการแสบเล็กน้อยหลังปัสสาวะ เป็นอะไรคะ มีโอกาสเป็นโรคติดต่อทางเพศสัมพันธ์หรือเปล่าคะ ไม่กล้าไปหาค่ะ
สวัสดีค่ะ ติ่งเนื้อบริเวณอวัยวะเพศหญิงอาจเกิดจาก1.เริมที่อวัยวะเพศ มักเป็นตุ่มน้ำใสมาก่อน พอแตกจะเจ็บและแสบ2.ตุ่มแพ้จากการสัมผัส อาจจะคันด้วยได้3.หูดเช่นหูดหงอนไก่ หูดข้าวสุก4.มีการอุดตันของต่อมตรงบริเวณอวัยวะเพศ ชื่อต่อมบาร์โทลิน5 การติดต่อของโรคติดต่อทางเพศสัมพันธ์เช่นหนองใน แผลริมอ่อน ซิฟิลิซการให้ได้การวินิจฉัยที่แน่นอนจำเป็นต้องตรวจร่างกายร่วมด้วย หากติ่งเนื้อดังกล่าวเจ็บมาก ลุกลาม หรือมีลักษณะบวมแดงเหมือนอักเสบ มีไข้สูง มีปัสสาวะแสบขัดหรือเป็นหนอง ให้รีบไปพบแพทย์การดูแลตัวเองเบื้องต้น ไม่ไปจับบ่อยๆหรือบีบเพราะถ้ามือไม่สะอาดอาจจะติดเชื้อ รักษาความสะอาดที่บริเวณอวัยวะเพศ ล้างด้วยน้ำเปล่าธรรมดา ไม่ปล่อยให้อับชื้น หลีกเลี่ยงการมีเพศสัมพันธ์ไปก่อน เพราะไม่ทราบว่าจะเป็นโรคติดต่อทางเพศสัมพันธ์หรือไม่